armvectores/hy_wikipedia_2023 huggingface dataset:
Քրիստիան Քեյն

Քրիստիան Քեյն (անգլ.՝ Christian Kane, հունիսի 27, 1972(1972-06-27), Դալաս), ամերիկացի դերասան և երգիչ։ Առավել հայտնի է «Ազդեցությունը», «Հրեշտակ» հեռուստասերիալներում և «Նորապսակները» ու «Օգտագործված առյուծները» ֆիլմերում կատարած դերերով։


== Կենսագրություն ==
Քեյնը ծնվել է Տեխաս նահանգի Դալաս քաղաքում։ Նրա իրական անունը Քրիստոֆեր Մայքլ Շորթ' է։ Նրա նախնիների մեջ կան չերոկի հնդկացիներ։ Երբ Քրիստիանը ութերորդ դասարանցի էր, նրա ընտանիքը տեղափոխվեց Օկլահոմա նահանգի Նորման քաղաք։ Տեխասում և Օկլահոմայում Քեյնը ամերիկյան ֆուտբոլի  թիմի անդամ էր։ Քրիստիանը ընդունվում է արվեստի պատմության ֆակուլտետ, բայց որոշում է, որ ցանկանում է դառնալ դերասան և մեկնում է Լոս Անջելես։
Քրիտիան Քեյնը ունի երկրպագուհիների մի ամբողջ բանակ, ովքեր իրենց անվանում են քեյնականներ։


== Կարիերա ==


=== Կինո ===
Իր առաջին դերը Քեյնը ստացել է 1997 թվականին «Լոս Անջելեսի փառքը» հեուստասերիալում, որտեղ կատարել է Կանզասի քանթրի-երգչի դեր։ 1999 թվականին նա ստացել է փաստաբան Լինդսի ՄակԴոնալդի դերը «Հրեշտակ» սերիալում և Ջեք Չեյզի դերը «Տան հարևանությամբ» հեռուստասերիալում։ Ավելի ուշ նա դերեր է խաղացել «Նորապսակները» ու «Օգտագործված առյուծները» ֆիլմերում։ 2007 թվականին նկարահանվել է Քեյրրի Անդերվուդի «So Small» երգի տեսահոլովակում։ 2009 թվանկանին Քրիստիանը հայտնվել է «Թաքստոց» հոգեբանական թրիլերում։ 2010 թվականին նկարահանվել է «Դպրոցական տարիներից» ռոմանտիկ դրամայում։ 2008 - 2012 թվականներին նկարահանվել է «Ազդեցությունը» հեռուստասերիալում։ Ներկայումս նա նկարահանվում է «Գրադարանավարները» հեռուստասերիալում։


=== Երաժշտություն ===
1998 թվականին Քրիստիան Քեյնը և Սթիվ Կարլսոնը ստեղծեցին ռոք - խումբ «Քեյն» անունով։ Խումբը, ճանապարհորդելով ԱՄՆ - ում, Մեծ Բրիտանիայում և Գերմանիայում, ինքնուրույն ձայնագրել է երկու ալբոմ։ Առաջին ալբոմը՝ «Քեյն» - ը լույս է տեսել 2000 թվականին, իսկ երկրորդը՝ «Live in London» - ը, 2004 թվականին։ 2010 թվականին նրանք թողարկեցին երրորդ՝ «The House Rules» ալբոմը, որը Billboard - ում գրավել է 54 - րդ տեղը։ Խմբի փլուզումից հետո Քրիստիանը նոր երգեր չգրեց, սակայն մինչ այժմ կատարում է հին երգերը։


== Ֆիլմագրության ==
1997 — Լոս Անջելեսի փառքը
1999 — Էդը հեռուստացույցից
1999—2001, 2003—2004 — Հրեշտակ
2002 — Կյանք կամ դրա նման ինչ - որ բան
2003 — Նորապսակները
2003 — Օգտագործված առյուծները
2004 — Լաս Վեգաս
2008—2012 — Ազդեցությունը
2008 — Դպրոցական տարիներից
2013 — Քինգը և Մաքսվելը
2014—2015 — Գրադարանավարները


== Ծանոթագրություններ ==
Մարտունի քաղաքի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Մարտունի քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 95 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Գրեննի Սմիթ

Գրեննի Սմիթ (անգլ.՝ Granny Smith), խնձորի հայտնի տեսակ, որը ստեղծվել է 1868 թվականին Ավստրալիայում։ Անվանումը թարգմանվում է որպես «տատիկ Սմիթ»։ Անվանակոչվել է ի պատիվ Աննա Մարիա Սմիթի (անգլ.՝ Maria Ann Smith, ծնվել է 1799 թվականին, մահացել է 1870 թվականի մարտի 9-ին)։


== Մշակման պատմություն ==
Ըստ Լեգենդներից մեկի՝ այս տեսակի խնձորները ստացել է Ավստրալիայում բնակվող Աննա Մարիա Սմիթ անունով մի ծեր կին։ Հետաքրքրվելով սելեկցիայով, նա խաչասերել է Ֆրանսիայից բերված խնձորի տեսակն ու տեղական ավստրալիական խնձորը։
Այլ աղբյուրների տեղեկություններով՝ այս տեսակի ծառն առաջացել է 1868 թվականին՝ պատահականորեն կատարված փոշոտումից։ Խնձորի տեսակները տարբերվում էին բարձր արտադրական հատկանիշներով։ Մուտացիան կրկնել չի հաջողվել, քանի որ «Գրեննի Սմիթ»-ը բազմանում է միայն վեգետատիվ ճանապարհով։
Սկզբում տեսակը նվաճեց Նոր Զելանդիա, իսկ 1930 թվականին հասավ մինչև Մեծ Բրիտանիա։
Ներկայում այն ընդգրկված է ԱՄՆ-ում ամենաշատ աճեցվող և վաճառվող տեսակների տասնյակում և հանդես է գալիս որպես աշխարհի ամենահայտնի խնձորի տեսակներից մեկը։


== Բնութագիր ==
Պտուղները մեծ են, կշռում են 300 գրամ, ջերմության անբավարարության դեպքում միջին, կլորացված, օվալաձև կամ հատված - կոնաձև, կանաչ կամ կանաչադեղնավուն գույնի, արևոտ կողմում ՝ կարմիր-շագանակագույն արևայրուքով։ Միջուկը կանաչասպիտակավուն է և հյութեղ։
Ունի բնութագրական թթվաքաղցր համ, համեմատաբար քիչ շաքար, գրեթե անհոտ է, անհաս պտուղներն անհամ են։ Շատ է օգտագործվում կարկանդակներ պատրաստելու և աղցանների համար, քանի որ այն կտրատելուց հետո երկար ժամանակ չեն սևանում։


== Մշակույթում ==
Apple Records ընկերությունը, որտեղ է ձայնագրվել The Beatles խումբը, որպես լոգո օգտագործել է «Granny Smith» տեսակի խնձորները։
Տատիկ Սմիթը (անգլ.՝ Granny Smith) «Ընկերությունը հրաշալի է» (անգլ.՝ Friendship Is Magic) մուլտֆիլմում հանդես է գալիս որպես պոնի ֆերմեր, որն աճեցնում է խնձորներ։ Մուլտֆիլմում նա Էփլջեքի (անգլ.՝ Applejack), Էփլ Բլումի (անգլ.՝ Apple Bloom) և Մեծ Մաքիի (անգլ.՝ Big McIntosh) տատիկն է։


== Ծանոթագրություններ ==
Չյորնայա Կովժա

Չյորնայա Կովժա (ռուս.՝ Чёрная Кожва), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոժվա գետի ձախ ափին՝ 194 կմ հեռավորության վրա։ Գետի երկարությունը կազմում է 26 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063719
Կոդը ըստ հիդրոլոգիական հետազոտության (ՌԴ) — 103006371
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեարա նահանգի հյուսիսային մարզ

Սեարա նահանգի հյուսիս (պորտ.՝ Mesorregião do Norte Cearense), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 560.638 մարդ 2006 թվականի տվյալով։ Զբաղեցված տարածքը 12710.210 կմ²։ Բնակչության խտությունը 44.1 մարդ/կմ²։


== Վիճակագրություն ==
Համախառն ներքին արտադրանքը կազմել է 5 503 229 612,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 156,83 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,794
Ագալատովո

Ագալատովո (ռուս.՝ Агалатово), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 5261 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարասլիցե

Կարասլիցե (ռուս.՝ Караслица), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Մոկրոե գետի ձախ ափին՝ 5,2 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 09010102312110000026313
Հիդրոլոգիական ուսումնասիրությունների կոդը - 110002631
Ավազանի կոդը - 09.01.01.023
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրել

Բրել (ֆր.՝  Bresle), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 119 մարդ, բնակչության խտությունը` 33.62 մարդ/կմ²։ Բնակավայրը զբաղեցնում է 3.54 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 21 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 56-ը, իսկ ոչ ակտիվները` 20։ Ակտիվության ցուցանիշը կազմում է 73,7 %։ 56 աշխատունակ մարդկանցից աշխատել է 53 անձ (33 տղամարդ և 20 կին)։ Գործազուրկ են եղել 3 անձ (0 տղամարդ և 3 կին)։ 20 անաշխատունակներից 7-ը եղել են աշակերտներ կամ ուսանողներ, 5-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զավոդսկի գյուղական խորհուրդ (Խարկովի մարզ)

Զավոդսկի գյուղական խորհուրդ  (ուկրաիներեն՝ Заводська сільська рада), Ուկրաինայի Խարկովի մարզի Իզյումսկի շրջանում։
2001 թվականի տվյալներով Զավոդսկի գյուղական խորհրդում բնակվում էր 1133 մարդ։ Բնակավայրը զբաղեցնում է 164.33 կմ² տարածք։ Բնակչության խտությունը կազմում էր 6.89 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռուստիկ

Ռուստիկ, (լատ.՝ rusticus – պարզ, կոպիտ, բառացի՝ գեղջկական), ճարտարապետության մեջ ընդհանուր իմաստով նշանակում է գեղջկական ոճով կառուցված շենք, շինարարական տեխնիկայի առումով՝ պարագծով ժապավենով երիզված, կոպտատաշ կամ ցցուն ճակատային մակերես ունեցող քարերով (ռուստերով) շարվածք։ Ռուստիկ հիմնականում կիրառվում է շինության հիմնախարիսխների և պատերի անկյունների շարվածքում։ Հելլենիստական և հռոմեական կառույցներում կիրառվել է պաշտպանական շինություններում և պալատներում։ 
Երեսապատման այս մեթոդը, բայց առանց քարերը սահուն զոդերով շարադրելու, հռոմեացիներն առաջինը կիրառեցին ճարտարապետական ​​մասերի համար, որոնք ենթադրաբար պետք է զանգվածայնության և ուժի տպավորություն թողնեին (օրինակ ՝ կառույցի նկուղ)։ Հին Հռոմի քաղաքային պայմաններում գեղջուկությունը գործնական նշանակություն ուներ ապահովելով շենքերի առաջին հարկերի մեկուսացումը խոնավությունից և աղմուկից և պաշտպանելով պատերը հռոմեական նեղ փողոցներով անցնող սայլերի հարվածներից։ Ռուստիկի օգտագործումը վերսկսվեց Վերածննդի վաղ շրջանում, հատկապես Տոսկանայի ճարտարապետության մեջ, ինչի մասին վկայում են Ֆլորենցիայի շատ շենքեր, այդ թվում՝ Պիտտի պալատը, որի ճակատը ամբողջովին հագեցած է ռուստիզմով։ Հետագայում, բնական, կոպիտ քարերի հետ միասին, գործի դրվեց սվաղի իմիտացիան և ոճավորումը «գեղջուկ ոճով» ՝ կոպիտ, սպունգ հյուսվածքով կրաքարի տուֆի օգտագործմամբ։
Աճական նշանակություն է ստացել Վերածննդի և բարոկկոյի ժամանակաշրջաններում։
Կենսոլ

Կենսոլ (ռուս.՝ Кенсол), գետ Կամչատկա թերակղզու հյուսիսարևելյան մասում։ Թափվում է Կամչատկա գետ, գետաբերանից ձախ՝ 648 կմ հեռավորության վար։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000012911


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ծար (այլ կիրառումներ)

Ծար անունը կարող է վերաբերել՝

Ծար՝ գավառ պատմական Հայաստանում՝ Մեծ Հայքի Արցախ նահանգի Վայկունիք գավառի միջնադարյան անունը,
Ծար՝ իշխանանիստ ավան Խաչենի իշխանությունում, հետագայում մելիքանիստ ավան Խաչենի մելիքությունում,
Ծար՝ գյուղ Արցախի Հանրապետության Շահումյանի շրջանում (հանձնվել է Ադրբեջանի զինված ուժերին 25․11․2020 թվականին),
Ծար՝ գետ Հայաստանի Հանրապետության Կոտայքի մարզում։
Հրազդան (հեռուստաընկերություն)

Անվան այլ կիրառումների համար տե՛ս՝ Հրազդան (այլ կիրառումներ)Հրազդան, հայկական մարզային ոչ պետական հեռուստաընկերություն, հիմնվել է 1991 թվականի սեպտեմբերի 1-ին «Սիրակ» ՓԲԸ կողմից Հրազդան քաղաքում։ Եթեր է հեռարձակվում Կոտայքի մարզում և մասամբ Գեղարքունիքում։ Հասանելի է մոտ 220,000 հեռուստադիտողների համար։


== Ծանուցումներ ==


== Արտաքին հղումներ ==
Պաշտոնական կայքէջ Archived 2018-06-03 at the Wayback Machine.
Շալեն (Էն)

Շալեն  (ֆր.՝ Chaleins), կոմունա Ֆրանսիայում, Ռոն Ալպեր մարզի Էն գավառում։ Մտնում է Սեն Տրիվյո սյուր Մուանյան կանտոնի մեջ։ Շրջանը՝ Բելլե։
Կոմունայի INSEE կոդը՝ 01075։


== Աշխարհագրություն ==
Կոմունան Փարիզ քաղաքից գտնվում է 380 կմ հարավ-արևելք, Լիոն քաղաքից 31 կմ դեպի հյուսիս, 38 կմ հարավ-արևմուտք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1165 մարդ։


== Տնտեսություն ==
2010 թվականին աշխատունակ տարիք (15-64 տարեկան) ունեցող 807 մարդկանցից 645-ը տնտեսապես ակտիվ են եղել, 162-ը՝ պասիվ (ակտիվության ցուցանիշը՝ 79,9 % է, 1999 թվականին՝ 75,4 %)։ 645 ակտիվ բնակիչներից աշխատել են 604-ը (323 տղամարդ, 281 կին), գործազուրկ է եղել 41 մարդ (19 տղամարդ և 22 կին)։ 162 պասիվներից 73 մարդ եղել են աշակերտ կամ ուսանող, 53-ը՝ թոշակառու, 36-ը պասիվ են եղել այլ պատճառներով։


== Նկարներ ==

		


== Ծանոթագրություններ ==


== Արտաքին հղումներ ==
Պաշտոնական կայք Archived 2014-06-02 at the Wayback Machine.
http://www.insee.fr/fr/methodes/nomenclatures/cog/fichecommunale.asp?codedep=01&codecom=075 Ֆրանսիայի տնտեսական հետազոտությունների և վիճակագրության ազգային ինստիտուտ] (ֆր.)
cassini.ehess.fr. Проверено 7 июня 2014 Archived 2014-06-02 at the Wayback Machine.
Կարմրի (Երզնկայի գավառ)

Կարմրի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Սեպուհ լեռան լանջին։


== Անվան ստուգաբանություն ==
Բնակավայրի անվանումը ծագել է մոտակայքի հողերի կարմրավուն լինելուց։


== Պատմություն ==
Գյուղի բնակիչները ամբողջովին բնաջնջվել են 1915 թվականի Մեծ եղեռնի ժամանակ։


== Բնակչություն ==
1914 թվականին ուներ 120 տուն հայ բնակիչ։


== Տնտեսություն ==
Բնակչության հիմնական զբաղմունքը հողագործություն, բանջարաբուծություն և արհեստներն էր։


== Պատմամշակութային կառույցներ ==
Կարմրին ուներ Ս. Գևորգ անունով եկեղեցի։ Գյուղի մոտ էր գտնվում Ս. Օգսենիոսի ավերաված վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Մարգենաու (գյուղ, Իսիլկուլսկի շրջան)

Մարգենաու (ռուս.՝ Маргенау), գյուղ Ռուսաստանի Օմսկի մարզի Իսիլկուլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիլիամ Ուեբսթեր

Ուիլիամ Հեջքոկ Ուեբսթեր (անգլ.՝ William Hedgcock Webster, մարտի 6, 1924(1924-03-06), Սենթ Լուիս, Միսսուրի, ԱՄՆ), ամերիկացի պետական գործիչ, 1978-1987 թվականներին Հետաքննությունների դաշնային բյուրոյի տնօրեն, 1987-1991 թվականներին Կենտրոնական հետախուզական վարչության տնօրեն, Ուեբսթերը հանդիսանում է ԱՄՆ-ի պատմության մեջ միակ մարդը ով գլխավորել է և՛ ՀԴԲ-ն, և՛ ԿՀՎ-ն։


== Կենսագրություն ==
Ծնվել է Սենթ Լուիսում, 1947 թվականին ավարտել է Ամհերստի քոլեջ (Մասսաչուսեթս), ստանալով արվեստի բակալավրի աստիճան։ 1949 թվականին ավարտել է Սենթ Լուիսի Վաշինգտոնի անվան համալսարանի իրավաբանական դպրոցը և ստացել իրավաբանության դոկտորի աստիճան։ Ամհերստի քոլեջի պատվավոր դոկտոր (1975)։
1943-1946 թվականներին եղել է ԱՄՆ ՌԾՆ լեյտենանտ։ 1951-1952 թվականներին Կորեական պատերազմի ժամանակ ևս եղել է ՌԾՆ-ում կրկին որպես լեյտնանտ։
1949-1959 թվականներին (ընդմիջումով) Սենթ Լուիսում զբաղվել է մասնավոր իրավաբանական գործունեությամբ։
1960-1961 թվականներին եղել է Միսսուրի նահանգի արևելյան շրջանի դատախազ։ Հետո վերադարձել է իր մասնավոր իրավաբանական գործունեությանը։
1964-1969 թվականներին եղել է Միսսուրի նահանգի օրինականության պահպանման վերահսկողության պալատի անդամ։
1970-1973 թվականներին եղել է Միսսուրիի արևելյան շրջանի շրջանային դատավոր։
1973-1978 թվականներին եղել է 8-րդ դատական շրջանի վերաքննիչ դատարանի դատավոր։
1976 թվականի փետրվարի 23-ից 1987 թվականի մայիսի 25-ը եղել է ՀԴԲ տնօրեն։
1987 թվականի մարտի 3-ին նախագահ Ռոնալդ Ռեյգանը Ուեբսթերին նշանակել է Կենտրոնական հետախուզության տնօրեն և Կենտրոնական հետախուզական վարչության ղեկավար, մայիսի 19-ին հաստատվել է սենատի կողմից, իսկ մայիսի 26-ին անցել է պաշտոնավարման։ Գլխավորել է ԿՀՎ-ն մինչև 1991 թվականի օգոստոսի 31-ը։
1991 թվականի մայիսի 8-ին ԿՀՎ տնօրենի պաշտոնից անցել է թոշակի, միաժամանակ նախագահ Բուշի անձնական խնդրանքով շարունակել է պաշտոնավարել մինչև օգոստոսի 31-ը։
Թոշակի անցնելուց հետո վերադառնում է մասնավոր փաստաբանական աշխատանքի։ Աշխատել է Վաշինգտոնում գտնվող Milbank, Tweed, Hadley & McCloy փաստաբանական ընկերությունում, որտեղ մասնագիտացել է արբիտրաժի, հաշտարարության և ներքին հետաքննության ոլորտներում։
2002 թվականի մարտից հանդիսանում է Homeland Security Advisory Council-ի նախագահ։
Ուեբսթերը հանդիսանում է Ամերիակայի փաստաբանների ասոցիացիայի անդամ, հանդիսանում է Ամերիկյան իրավունքի ինստիտուտի խորհրդի անդամ, Order of the Coif համայնքի անդամ, Սենթ Լուիսի փաստաբանների կոլեգիայի անդամ և Psi Upsilon եղբայրության անդամ։ Բացի այդ նա զբաղեցրել է կորպորատիվ, բանկային և գործարար իրավունքի, Ամերիկյան իրավաբանների ընկերակցության նախագահի պաշտոնը։ 2009 թվականին Ուեբսթերը նշանակվել է ՀԴԲ անկախ հետաքննությունների գործողությունների Ֆորտ-Հուդ բազայում մասսայական սպանությունների գործով ղեկավար։
Ուիլիամ Ուեբսթերի անհատի հիման վրա (մտցածին ՀԴԲ տնօրեն Սթոդդարդ Տորսեն) 2013 թվականին նկարահանվել է Խաբեություն ամերիկյան ձևով քրեական տրագիկոմեդիան, աստեղ նրան մարմնավորել է Էմմիի մրցանակակիր Լուի Սի Քեյը։


== Անձանկան կյանք ==
Ամուսնացած է եղել Լեյն Ուեբսթերի հետ (մահացել է 1984 թվականին), նրանց ամուսնությունը ձգվեց 34 տարի, Ուեբսթերները ունեն երեք երեխա։ 1990 թվականին ամուսնանում է երկրորդ անգամ Լինդե Քլագսթոնի հետ, Ուեբսթեր ամուսինները ապրում են Վաշինգտոնում, Կոլումբիա շրջան։


== Ծանոթագրություններ ==
(6378) 1987 SE13

(6378) 1987 SE13, աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 27-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,168805 ա. մ., առավելագույնը մոտենում է 2,6022 ա. մ. հեռավորության վրա և հեռանում 3,7354 ա. մ.։ Արեգակի շուրջ մեկ ամբողջական պտույտ է կատարում 2060,35 երկրային օրվա ընթացքում, իր ուղեծրով շարժվելով միջինում 0,174727 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6378) 1987 SE13 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրեևսկոե (գյուղ, Ելնինսկի շրջան)

Անվան այլ կիրառումների համար տե՛ս՝ ԱնդրեևսկոեԱնդրեևսկոե (ռուս.՝ Андреевское), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալախտա

Բալախտա (ռուս.՝ Балахта), քաղաքատիպ ավան Ռուսաստանի Կրասնոյարսկի երկրամասի Բալախտինսկի շրջանի կազմում։
Բնակչությունը 2010 թվականին գրանցված տվյալներով կազմում էր 7188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարուրի Շանկար

Գաուրի Շանկար (տիբեթ.՝ Jomo Tseringma), լեռնագագաթ Մեծ Հիմալայներում, Նեպալի և Չինաստանի սահմանագլխին։ Բարձրությունը 7144 մետր է։ Մինչ 1913 թվականը սխալմամբ նույնացնում էին նրանից 60 կմ արևելք գտնվող Ջոմոլունգմայի հետ։


== Անվանում ==
Անվանումն ունի դիցաբանական ծագում. լեռը համարում էին Փարվաթի աստվածուհու և Շիվա աստծու կացարանը։ Անվանումը կազմված է սանսկրիտով գաուրի «սպիտակ, գեղեցիկ» բառից, որը Փարվաթիի մականունն էր, և սանկարա «բարերար, օրհնյալ» բառից, որը Շիվայի մականունն էր։


== Ծանոթագրություններ ==
Օդերիխինո (գյուղ, Պերեսլավսկի շրջան)

Օդերիխինո (ռուս.՝ Одерихино), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայրենականք

Հայրենականք, հողի նկատմամբ ֆեոդալական սեփականատիրության գերիշխող ձև միջնադարյան Հայաստանում։ Համապատասխանում է արևմտաեվրոպական «ալլոդին», ռուս, «վոտչինային»։ 
«Հայրենականք» նախարարական տոհմի ժառանգական և լիակատար սեփականությունն էր։ Այն միաժամանակ ձևավորված ֆեոդալական իշխանություն էր՝ ճանաչված և հաստատագրված արքունի գահակարգում։ «Հայրենականք»-ի տեր էին դիտվում տոհմի նահապետ նախարարները, որոնք ունեին իրենց վասալ ազատները։ Արշակունյաց և մարզպանական ժամանակներում նախարարը իրավասու էր ամբողջ տոհմի հողային սեփականության նկատմամբ։ «Հայրենականք» չէր բաժանվում տոհմի տարբեր ճյուղերի միջև։ Հողային տիրույթների ժառանգման իրավունքը կատարվում էր ավագության սկզբունքով՝ ուղիղ գծով անցնելով հորից ավագ որդուն։ «Հայրենականք»-ը նպաստում էր ֆեոդալների կենտրոնախույս հակումներին։ 4-րդ դար, Արշակունիների հզորացման ժամանակ, երբ արքունիքը փորձել է սահմանափակել նախարարների իրավունքները, հանդիպել է դիմադրության։ Այդ «Հայրենականք» պայքարում բնաջնջվել են որոշ նախարարական տոհմեր (Բզնունի, Որդունի, Մանավազյան)։ Զարգացած ֆեոդալիզմի դարաշրջանում (9-10 դարեր) ավելի է ամրապնդվում «Հայրենականք» (աղբյուրներում անվանվում է նաև «հայրենական սեփականություն», «բնիկ տերություն»)։ «Հայրենականք»-ը արդեն ենթակա էր բաշխման տվյալ տոհմի բոլոր ճյուղերի միջև։ Տոհմի անդամ սեպուհները ինքնուրույնանալով, ստեղծում էին նոր տոհմաճյուղ, ժառանգաբար տիրելով «Հայրենականք»՝ որպես իրենց հատկացված հողատիրույթ։ Նոր առաջացած տոհմաճյուղերում պահպանվում է ժառանգման իրավունքի անցումը հորից ավագ որդուն։ «Հայրենականք»-ի մի մասում ձևավորվում է ֆեոդալական կալվածքը, մյուս՝ ավելի մեծ մասի վրա բնակվում են շինականները, որոնք մշակում են իրավաբանորեն ֆեոդալ հողատիրոջ սեփականությունը կազմող իրենց հողաբաժինը փոխարենը վճարելով հողային ռենտա։ Հաճախ ֆեոդալը ընդարձակում էր «Հայրենականք»՝ ազատ համայնքների հողերի հաշվին։ Սելջուկ-թուրք ցեղերի տիրապետության պայմաններում հայ ֆեոդալները գրեթե զրկվեցին իրենց հայրենական տիրույթներից։ 12-րդ դարի վերջից Զաքարյանները վերականգնեցին «Հայրենականք» որպես հողատիրության ձև (այս շրջանում «Հայրենականք» անվանվել է նաև «ժառանգություն», «բաժին», «հայրենաբաժին»)։ «Հայրենականք» էին դիտվում նաև «քսակագին», «դրամագին» կամ «գանձագին» կալվածները, զենքի ուժով ձեռք բերված հողերը։ Մոնղոլիա տիրապետության շրջանում հայ ֆեոդալների հայրենական տիրույթները հիմնականում պահպանվեցին՝ մոնղոլների համար զինվորական և վարչական ծառայություն կատարելու պայմանով։ Կիլիկյան Հայաստանում հաստատված հայ իշխանների ձեռք բերած հողատիրույթները վերածվեցին «Հայրենականք»-ի։ 12—13-րդ դարերում Կիլիկիայում «Հայրենականք» աճում է ապստամբ վասալների, նաև գյուղացիների հողերը բռնագրավելու միջոցով։ 16-19 դարերում Հայաստանում «Հայրենականք»-ին համապատասխանող հողատիրության ձև էր մուլքը։
Բելդեմիր

Բելդեմիր, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սոլոնցի (այլ կիրառումներ)

Սոլոնցի, կարող է վերաբերել՝

Սոլոնցի - գյուղ, Ուկրաինայի Պոլտավայի մարզի Միրգորոդի շրջանում
Սոլոնցի - գյուղ, Ուկրաինայի Պոլտավայի մարզի Վելիկա Բոգաչկայի շրջանում
(9454) 1998 FX54

(9454) 1998 FX54, աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 3,006961 ա. մ., առավելագույնը մոտենում է 2,8424 ա. մ. հեռավորության վրա և հեռանում 3,1715 ա. մ.։ Արեգակի շուրջ մեկ ամբողջական պտույտ է կատարում 1904,54 երկրային օրվա ընթացքում, իր ուղեծրով շարժվելով միջինում 0,189022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9454) 1998 FX54 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գնդային շերտ

Գնդային շերտ, գնդի մաս, որն ընկած է գունդը հատող երկու զուգահեռ հարթությունների միջև։ Հատումից ստացված շրջանները կոչվում են գնդային շերտի հիմքեր, իսկ դրանց միջև եղած հեռավորությունը՝ գնդային շերտի բարձրություն։ Գնդային շերտի ծավալը, կողմնային մակերևույթը (գնդային գոտի) և լրիվ մակերևույթը համապատասխանաբար որոշվում են V=1/6πh (3a2+ 3b2+ հ2), S = 2πRh և Т=π (2Rh+a2+b2) բանաձևներով, որտեղ R-ը գնդի, իսկ a-ն և b-ն գնդային շերտի հիմքերի շառավիղներն են, հ-ը՝ գնդային շերտի բարձրությունը։
Ծովի մշակները

Ծովի մշակները (ֆր.՝ Les Travailleurs de la mer), ֆրանսիացի գրող Վիկտոր Հյուգոյի 1866 թվականին հրատարակված վեպ, որը գրվել է Հերնսի կղզում եղած ժամանակ։ Ստեղծագործությունում նկարագրվում է մի ձկնորսի սխրագորոծությունների մասին, ով նավը փրկել է աղետից։


== Հերոսներ ==
Ժիլյատ — ձկնորս
Մես Լետերի — владелец судна Дюранда
Դերյուշետա — молодая племянница Летьери
Սըր Կլյուբեն — կապիտան Դյուրանդի
Էբենեզեր Կոդրե — երիտասարդ անգլիացի հոգևորական


== Էկրանավորում ==
Toilers of the Sea, 1914
Toilers of the Sea, 1915
Toilers of the Sea, 1923 — ռեժիսոր՝ Ռոյ Ուիլյամ Նիլ
Toilers of the Sea, 1936 — ռեժիսոր՝ Սելվին Ջեպսոն
«Ծովային սատանաներ» (Sea Devils, 1953) — ռեժիսոր՝ Ռաուլ Ուոլշ
«Ծովի մշակները» (Ֆրանսիա-ԽՍՍՀ, 1986) — ռեժիսոր՝ Էդմոն Սեշան, Գիզո Գաբեսկիրիա


== Ծանոթագրություններ ==
Մասրո (Մալաթիայի գավառ)

Մասրո, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Մալաթիա քաղաքի մոտակայքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռոբերտա Լոմբարդի

Ռոբերտա Լոմբարդի (իտալերեն՝ Roberta Lombardi, օգոստոսի 15, 1973(1973-08-15), Օրբելտելլո, Գրոսետո, Տոսկանա, Իտալիա), իտալացի քաղաքական գործիչ, Իտալիայի պատգամավորների պալատի պատգամավոր, «Հինգ աստղերի շարժում» խմբակցության առաջին նախագահ։


== Կենսագրություն ==


=== Անձնական կյանք ===
Ծնվել է Օրբետելլոյում, այնուհետև տեղափոխվել է Հռոմ։ Իրավաբանական կրթություն է ստացել Հռոմի Լա Սապիենցա համալսարանում՝ «Միջազգային առևտրային իրավունք» մասնագիտությամբ և «LUISS» Միջազգային ազատ համալսարանում՝ «մենեջմենթ» մասնագիտությամբ։
Ռոբերտան 19 տարեկանից զբաղվել է քաղաքացիական գործունեությամբ՝ տարբեր ժամանակներում աշխատել է որպես բուժքույր, կազմակերպություններում քարտուղար, որպես մուլտիպլիկատոր մանկական երեկույթներում և տարբեր խանութներում, ինչպես նաև զբաղվել է դասավանդման և խորհրդատվական գործունեությամբ։ Նա երկու երեխա է մեծացնում։


=== Քաղաքական գործունեություն ===
2008 թվականին Ռոբերտան մասնակցել է Հռոմի տարածաշրջանային ընտրություններին «Հռոմում Բեպպե Գրիլլոյի քաղաքացիական ընկերների ցուցակից»՝ զբաղեցնելով 199-րդ տեղը։ 2007 թվականի հունվարից նա ավելի ուշ պաշտոնապես դարձել է «Հինգ աստղերի շարժում» կուսակցության անդամ։ 2012 թվականի դեկտեմբերին մասնակցել է խորհրդարանական ընտրություններին և հաղթանակ տարել Լացիո 1 ընտրատարածքում՝ հաջորդ տարի տեղ ստանալով պատգամավորների պալատում։
2013 թվականի մարտի 19-ին Ռոբերտան պատգամավորների պալատում գլխավորել է «Հինգ աստղերի շարժում» խմբակցությունը։ Հունիսի 5-ին նա դե ֆակտո հրաժարվել է այդ պաշտոնից՝ զիջելով այն Ռիկարդո Նուտիին, սակայն շարունակել է զբաղվել տարբեր բյուրոկրատական հարցերով։ 2015 թվականի հունվարի 28-ից Ռոբերտա Լոմբարդին եղել է պատգամավորների պալատի 11-րդ հանձնաժողովի անդամ։


== Սկանդալներ ==
2013 թվականի հունվարին Ռոբերտա Լոմբարդին բլոգում գրառում էր կատարել հետևյալ բովանդակությամբ․

Հաջորդ օրը Լոմբարդին զայրացել է այն բանի համար, թե ինչպես են մեկնաբանել իր խոսքերը և մերժել է ֆաշիստական գաղափարախոսությանը աջակցելու մեղադրանքները՝ հայտարարելով, որ ընդամենը տվել է դարաշրջանին պատմական ակնարկը։ Լոմբարդիի մեկ այլ սկանդալային պնդումն այն է եղել, որ անարդարացի աշխատանքից տուժած աշխատողներին սոցիալական պաշտպանություն տրամադրելը շեղում է նորմայից։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-08-13 at the Wayback Machine. (իտալ.)
Անձնագիր Իտալիայի պատգամավորների պալատի կայքում (իտալ.)
Բրուսովկա (այլ կիրառումներ)

Բրուսովկա, կարող է վերաբերել՝

Բրուսովկա - գյուղ, Ուկրաինայի Դոնեցկի մարզի Կրասնոլիմանի քաղաքային խորհրդում
Բրուսովկա - գյուղ, Ուկրաինայի Կիրովոգրադի մարզի Ուստինովի շրջանում
Հեռազննում

Հեռազննում, օբյեկտի կամ երևույթի մասին տեղեկատվության ստացում առանց նրա հետ ֆիզիկական կոնտակտի։ Սովորաբար այս հասկացությունը օգտագործվում է տարածվող ազդանշանների (օր․՝ էլեկտրամագնիսական ռադիացիա) միջոցով Երկրի վրա օբյեկտների (մակերևույթին, մթնոլորտում և օվկիանոսում) հայտնաբերումը և դասակարգումը բնորոշելու համար։ Տարբերում են ակտիվ (երբ ազդանշանը արձակվում է արբանյակից կամ օդանավից) և պասիվ (արեգակնային ճառագայթման պարագայում) սենսորներ։


== Բնութագիր ==

Պասիվ սենսորները հավաքում են օբյեկտների կողմից ճառագայթված կամ անդրադարձված բնական ռադիացիան։ Անդրադարձված արեգակնային ճառագայթումը պասիվ սենսորների կողմից չափվող ճառագայթման ամենատարածված տեսակն է։ Ակտիվ սենսորները, ի հակադրություն պասիվ սենսորների, ճառագայթում է էներգիան, որից հետո չափում է Երկրի վրա գտնվող օբյեկտի կողմից անդրադարձված ռադիացիան։ Հեռազննումը հնարավորություն է տալիս հավաքել տեղեկատվություն վտանգավոր կամ ոչ հասանելի վայրերում։


== Տեղեկատվության մշակում ==
Հեռազննման տվյալների որակը կախված է տարածական, սպեկտրալ, ռադիոմետրիկ և ժամանակային լուծաչափերից։

Տարածական լուծաչափՊիքսելի չափը, որը գրանցվել է ռաստերում։ Սովորաբար պիքսելը համապատասխանում է քառակուսի տարածքին 1-ից մինչև 1000մ չափով։

Սպեկտրալ լուծաչափՏարբեր հաճախականություններում գրանցված տիրույթների ալիքի երկարությունն է։ Ներկայումս Լանդսատ 8-ի հավաքագրում է տեղեկատվությունը 11 տիրույթներում՝ տեղեկատվության հավաքագրումը սկսելով 2013 թվականի փետրվարի 11-ից։

Ռադիոմետրիկ լուծաչափԱզդանշանի մակարդակների քանակն է, որը սենսորը կարող է տարբերակել։ Սովորաբար այն տատանվում է 8-14 բիթ սահմաններում։

Ժամանակային լուծաչափԱրբանյակի կամ օդանավի թռիչքի հաճախականությունն է միևնույն վայրով։


== Ծանոթագրություններ ==
Կամո Սարգսյան

Կամո Նիկոլայի Սարգսյան (1968 ապրիլի 3, Ստեփանակերտ - 1993 փետրվարի 17, Աղդամի շրջան), հայ ազատամարտիկ։


== Կենսագրություն ==
Ծնվել է 1968 թվականի մայիսի 3-ին Ստեփանակերտ քաղաքում։ Ավարտել է թիվ 3 միջնակարգ դպրոցը։ Զինվորական պարտադիր ծառայությունն անցել է Փոթի քաղաքում։ Զորացրվելուց հետո աշխատանքի է անցել կահույքի ֆաբրիկայում։ 1990 թվականից հերթապահել է Հովսեփավանում։
Ծառայել է Ասկերանի գնդում, մասնակցել Ասկերանի շրջանի պաշտպանական մարտերին։ Զոհվել է 1993 թվականի փետրվարի 1-ին Աղդամի շրջանում։ Հետմահու պարգևատրվել է Արցախի Հանրապետության «Արիության համար» մեդալով։ Ամուսնացած էր, ունի երկու երեխա։ Հանգչում է Ստեփանակերտի հուշահամալիրում։


== Ծանոթագրություններ ==
Պիևե Սանտո Ստեֆանո

Պիևե Սանտո Ստեֆանո  (իտալերեն՝ Pieve Santo Stefano), կոմունա Իտալիայում, գտնվում է Տոսկանա մարզի Արեցո գավառում։
Բնակչությունը՝ 3279 մարդ (2008 թվականի մարդահամար տվյալների)։ Բնակչության միջին խտությունը՝ 21 մարդ/կմ²։ Զբաղեցնում է 156 կմ² տարածք։ Փոստային ինդեքս՝ 52036։ Հեռախոսային կոդը՝ +39 0575։
Բնակավայրի հովանավոր սուրբը նահատակ Ստեֆանն է։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս։ 0575 79771
Էլեկտրոնային փոստ։ info@pievesantostefano.net
Պախտոնական կայք։ http://www.pievesantostefano.net/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոարազ

Կոալազ (ֆր.՝ Coaraze), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Նիցցա շրջանի Կոնտ կանտոնում։
Կոմունայի տարածքը կազմում է 17.14 կմ², 2006 թվականին բնակչությունը կազմել է 712 մարդ աճի միտումով, 2012 թվականին՝ 783 մարդ, բնակչության խտությունը՝ 45.7 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 759 մարդ, 2012 թվականին՝ 783 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 492 բնակիչներից 380-ը եղել են տնտեսապես ակտիվ, 112-ը՝ ոչ ակտիվ (ակտիվության գործակիցը կազմել է 77.2 %, 1999 թվականին եղել է 69.9 %: Աշխատունակ տարիքի 380 ակտիվ բնակիչներից աշխատում էին 384-ը (193 տղամարդ և 155 կին), 32 հաշվառված էին որպես գործազուրկ (16 տղամարդ և 16 կին)։ Աշխատունակ տարիքի 112 ոչ ակտիվ բնակիչներից 25-ը եղել են աշակերտներ կամ ուսանողներ, 50-ը՝ թոշակառուներ, իսկ 37-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 334 հարկատու տնային տնտեսություններ, որտեղ ապրում էր 762 մարդ։ Մեկ հարկատուին բաժին ընկնող շահույթը կազմել է 19804 եվրո։


== Ծանոթագրություններ ==


== Արտաքին հղումներ ==
Կոալազ կոմունայի քաղաքապետարանի պաշտոնական կայք  Archived 2016-03-05 at the Wayback Machine.(ֆր.)
Ռադիո (գյուղ, Սալավատսկի շրջան)

Անվան այլ կիրառումների համար տե՛ս՝ Ռադիո (այլ կիրառումներ)Ռադիո (ռուս.՝ Радио, բաշկիրերեն՝ Радио), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օտյաններ

Օտյաններ, 19-20-րդ դարերի հայ հասարակական-քաղաքական մի շարք գործիչների, գրողների, մանկավարժների գերդաստան էր Կոստանդնուպոլսում։

Պողոս Օտյան - XIX դարի սկզբին Կեսարիայի Մունճուսուն գյուղից պանդխտել է Կոստանդնուպոլիս, իբրև շինարար բանվոր՝ աշխատել արքունի ճարտարապետ Գ. Պալյանի մոտ և նրա հովանավորությամբ դարձել է նախ գրագիր, ապա՝ արքունի ճարտարապետ։ Նա իր բնակարանում բացել է մասնավոր դպրոց, հրավիրել եվրոպական կրթություն ստացած ուսուցիչների և իր նյութական միջոցներով կրթել Կոստանդնուպոլսի մի խումբ պատանիների, որոնց թվում էին Հարություն Սվաճյանը և Գ. Օտյանը։
Խաչիկ Օտյան - (1842-1908) բազմակողմանի կրթություն է ստացել, 1861 թվականին Փարիզում մտերմացել է Մ. Նալբանդյանի հետ, որը նրան է ձոնել իր «Սոս և Վարդիթերի կրիտիկան»։ Իբրև պետական հանձնաժողովի անդամ, մասնակցել է Սան Ստեֆանոյի (1878) բանակցություններին։ Զբաղվել է թարգմանությամբ։
Եվփիմե Օտյան - Կոստանդնուպոլսի ճանաչված մանկավարժներից էր։
Գրիգոր Օտյան (1834-1887) - հայ հասարակական-քաղաքական գործիչ, հրապարակախոս, արևմտահայ լիբերալ-բուրժուական հոսանքի հիմնադիրներից։ Մասնակցել է Հայ Ազգային և օսմանյան 1876 թվականի սահմանադրությունների մշակմանը։
Երվանդ Օտյան (1869-1926) ― նշանավոր գրող-երգիծաբան, հրապարակախոս։ Օտյանների ամենահայտնի ներկայացուցիչն է։


== Ծանոթագրություններ ==
Ուիլյամ Ադամ

Ուիլյամ Ադամ (անգլ.՝ William Adam, 1689[…], Կերկլոդի, Ֆայֆ, Շոտլանդիա - հունիսի 24, 1748(1748-06-24), Էդինբուրգ, Շոտլանդիա, Մեծ Բրիտանիայի թագավորություն), շոտլանդացի ճարտարապետ, որմնադիր, ձեռնարկատեր, նեոդասական ոճի հիմնադիր և ճարտարապետական նորաձևության օրենսդիր։ Համարվել է Շոտլանդիայում իր ժամանակի գլխավոր և ունիվերսալ ճարտարապետը։
Նա աշխատել է բարոկկո և պալադական ոճերով։


== Կենսագրություն ==
Ուիլյամ Քրանսթոունի՝ երրորդ լորդ Քրանսթոունի թոռն է (մոր կողմից)։ 15 տարեկանում Ու. Ադամն ավարտել է դպրոցը, այնուհետև ուսանել է սըր Ուիլյամ Բրյուսի մոտ։ Դրանից հետո, շնորհիվ իր որմնադիր հոր, սկսել է յուրացնել քարի որմնադրության արվեստը։

1714 թվականին Գլեդնիից լորդ Ուիլյամ Ռոբերտսոնի հետ համատեղ կազմակերպել է որմնադիրների ընկերակցությունը, կազմակերպել աղյուսների արտադրություն, մեծ պատվեր ստացել նիդեռլանդացի պատվիրատուներից։ 1717 թվականին դարձել է Քըրքելդի որմնադիրների գիլդիայի անդամ։ Հետո երեք տարի շրջագայել Ֆրանսիայում և Նիդեռլանդներում։ 
Ուիլյամ Ադամը իր ժամանակի ամենաառաջին շոտլանդացի ճարտարապետներից մեկն էր, որի ճարտարապետական ​​ոճը, սկիզբ առնելով պալադիզմից, ոգեշնչված են մայրցամաքային ճարտարապետությամբ և առանձնանում են շատ մանրամասնություններով։ Իր կարիերայի ընթացքում Ու. Ադամին հաջողվել է նախագծել և կառուցել բազմաթիվ  տներ և հասարակական շենքեր՝ հանդես գալով որպես կապալառու և ճարտարապետ։ 
Ջոն, Ռոբերտ և Ջեյմս Ադամների հայրն է։


== Ծանոթագրություններ ==


== Գրականություն ==
Colvin, Howard (1978) A Biographical Dictionary of British Architects, 1600—1840, John Murray(անգլ.)


== Արտաքին հղումներ ==
Կենսագրություն(անգլ.)
Վեստ Սարգիս

Սարգիս Սյունեցի (առավել հայտնի է որպես Վեստ Սարգիս), 11-րդ դարի հայ ազնվական, քաղաքական գործիչ։ Դեպի Բյուզանդիան ուղղված համակրանքի համար ստացել է բյուզանդական «վեստ» տիտղոսը, որով էլ մեր պատմության մեջ հայտնի է որպես Վեստ Սարգիս։ Մեծ աշխատանք է տարել Բյուզանդական կայսրության տիրապետությունը Հայաստանում տարածելու ուղղությամբ։ Նրա և կաթողիկոս Պետրոս Գետադարձի միջնորդությամբ է Հովհաննես-Սմբատի կողմից՝ 1023 թվականին՝ Անիի թագավորությունը Բյուզանդիային կտակելու թուղթը տարվել Բարսեղ II-ի մոտ։ Կառուցել է Խծկոնքի վանական համալիրի Սբ. Սարգիս եկեղեցին, որը հայ ճարտարապետական գլուխգործոցներից մեկն է։


== Ծանոթագրություններ ==
(7675) Գորիզիա

(7675) Գորիզիա (անգլ.՝ Gorizia), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 23-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 2,415011 ա. մ., առավելագույնը մոտենում է 2,1899 ա. մ. հեռավորության վրա և հեռանում 2,6401 ա. մ.։ Արեգակի շուրջ մեկ ամբողջական պտույտ է կատարում 1370,81 երկրային օրվա ընթացքում, իր ուղեծրով շարժվելով միջինում 0,262618 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7675) Գորիզիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բելգորոդցև (Կամենսկի շրջան)

Բելգորոդցև (ռուս.՝ Белгородцев), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Վոլչենսկի գյուղական համայնքի կազմի մեջ։
Սաի Ֆլիբոկուր

Սաի Ֆլիբոկուր (ֆր.՝ Sailly-Flibeaucourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1037 մարդ, բնակչության խտությունը` 97.46 մարդ/կմ²։ Բնակավայրը զբաղեցնում է 10.64 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 639 աշխատունակ (15-64 տարեկան)  բնակիչ, որոնցից ակտիվ էին 441-ը, իսկ ոչ ակտիվները` 198։ Ակտիվության ցուցանիշը կազմում է 69,0 %։ 441 աշխատունակ մարդկանցից աշխատել է 379 անձ (217 տղամարդ և 162 կին)։ Գործազուրկ են եղել 62 անձ (26 տղամարդ և 36 կին)։ 198 անաշխատունակներից 39-ը եղել են աշակերտներ կամ ուսանողներ, 73-ը` թոշակառուներ, իսկ 86-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կաթնուկ կողմնացույցային

Կաթնուկ կողմնացույցային (լատ.՝ Lactuca serriola), բարդածաղկավորների ընտանիքին պատկանող դեղաբույս։


== Նկարագրություն ==
40-150 սմ բարձրությամբ ուղղաձիգ, ամուր, վերին մասում ճյուղավոր ցողունով թունավոր երկամյա խոտաբույս (մոլախոտ) է։ Ատամնաեզր, արմատամերձ տերևները փետրաձև կտրտված են։ Հիմքային մասում նետաձև, հերթադիր դասավորված, նստադիր տերևները ցողունագիրկ են։ Լայն, ճյուղավոր, հուրանաձև ծաղկաբույլեր կազմող գլանաձև զամբյուղներում հավաքված են դեղին, լեզվակավոր ծաղիկները։ Բազմանիստ, դարչնագույն, երկար կտուցով պտուղը նեղ, երկարավուն սերմնիկ է։


== Տարածվածություն ==
Աճում է ստորի և միջին լեռնային գոտիների թփուտներում, մարգագետիններում, ճանապարհների եզրերին, բարջարանոցներում, աղբավայրերում։ Տարածված է Հայաստանի բոլոր մարզերում։


== Նշանակություն ==
Բուժական նպատակներով օգտագործում են կանաչ զանգվածը և ծաղիկները։ Որպես վերքամոքիչ միջոց կիրառում են չորացրած և մանրացրած տերևները։


== Ծանոթագրություններ ==
Անտոնի Յուզեֆ Ռոլլե

Անտոնի Յուզեֆ Ռոլլե (կեղծանունը՝ D-r Antoni J., սեպտեմբերի 26, 1830(1830-09-26), Ռոլյա, Շառգորոդի շրջան, Ուկրաինա - հունվարի 24, 1894(1894-01-24), Կամենեց-Պոդոլսկի, Ռուսական կայսրություն), լեհ-ուկրաինական հոգեբույժ, գրող, պատմաբան, հայագետ։ Հայրը ֆրանսիացի է, մայրը՝ հայ։


== Կենսագրություն ==
1855 թվականին ավարտել է Կիևի համալսարանի բժշկական ֆակուլտետը։ Եղել է հայ վերաբնակների մեծ բարեկամը։ Բժիշկ լինելով հանդերձ մեծ հետաքրքրություն է ցուցաբերել դեպի Լեհաստանի և Մոլդովայի հայկական գաղթօջախների կյանքը, պատմությունը, մշակույթը։ Քաջածանոթ է եղել առկա գրականությանը, ուսումնասիրել արխիվային փաստաթղթեր և իր գիտելիքներն ու տաղանդը ծառայեցրել Պոդոլիեի քաղաքների ու բնակավայրերի ուսումնասիրության գործին։ Պոդոլիեի վերաբերյալ իր բազմաթիվ պատմագրական և գեղարվեստական ստեղծագործություններում տվել է կարևոր տեղեկություններ հայկական գաղթօջախներ Կամենեց-Պոդոլսկի, Բարի, Ժվանեցի և այլ բնակավայրերի մասին։
Նրա ստեղծագործություններից են «Մոլդովիայի ծայրագավառների պոդոլյան ամրոցները», հ. 1-3, 1880, «Ծայրագավառային քաղաքի ճակատագիրը», «Խաչի ներքո», «Վարդապետը» (լույս է տեսել նաև հայերեն, Բաքու, 1903)։ Համոզիչ կերպով նկարագրել է 18-րդ դարում հայերի դերը Կամենեցի հասարակական-քաղաքական կյանքում։ Ըստ նրա, հայերը գլխավորել են մագիստրատը, ամրոցի պարետությունը, հայեր Յա. Շահինը և Տեր-Գաբրալևիչը ընտրվել են պատգամավորներ, Վարշավայի սեյմում իրենց քաղաքի իրավունքները պաշտպանելու համար։
Մահացել է 1894 թվականին։ Աճյունաքարը դրված է լեհական Մայր տաճարում։


== Ծանոթագրություններ ==
Շոթի

Շոթի կամ շեթի (վրաց.՝ შოთის პური՝ Շոթիս պուրի), ավանդական վրացական հաց, պատրաստված սպիտակ ալյուրից, որը ունի նավակի տեսք։


== Հիմնական առանձնահատկություններ ==
Հիմնական առանձնահատկությունը այն է, որ շոթին թխում են հատուկ վառարանում, որը նման է թոնրի։


== Ծանոթագրություններ ==


== Արտաքին հղումներ ==
Շոթի
Շոթի վրացական հաց Archived 2016-10-30 at the Wayback Machine.
Անդրե Հսկա

Անդրե Ռենե Ռուզիմով (ֆր.՝ André René Roussimoff, բուլղար․՝ Андрей Рене Руссимов, լեհ.՝ Andrzej Renat Russimow, մայիսի 19, 1946 - հունվարի 27, 1993), ֆրանսիացի պրոֆեսիոնալ ըմբշամարտիկ (ռեստլեր) և դերասան։
Դերասանական կարիերայում հանդիսատեսին առավել հայտնի է «Արքայադուստր հարսնացուն» ֆիլմից։
Տառապել է գիգանտիզմով, իսկ հետագայում՝ ակրոմեգալիա կոչվող հիվանդությամբ, ինչի պատճառով էլ ունեցել է հսկայական մարմին և ռեստլինգային շրջանակներում ձեռք բերել «Աշխարհի ութերորդ հրաշալիք» մականունը։
Ըմբշամարտի համաշխարհային ֆեդերացիայում («WWF», այժմ՝ «WWE») Ռուսիմովը ելույթներ է ունեցել Անդրե դը ջայնթ (անգլ.` André the Giant, թարգ.` «Անդրե Հսկա») ռինգային կեղծանվամբ և կարիերայի ընթացքում 1-ական անգամ դարձել է WWF չեմպիոն և WWF աշխարհի թիմային չեմպիոն։ WWF փառքի սրահում տեղ գտած առաջին մարզիկն է (1993)։


== Ծանոթագրություններ ==


== Արտաքին հղումներ ==
AndreTheGiant.com (Պաշտոնական կայք)(անգլ.)
էջը WWE փառքի սրահի կայքում(անգլ.)
Էջը Ռեստլինգի առցանց աշխարհում(անգլ.)
Էջը IMDb կայքում(անգլ.)
Ուիլյամ Վորդսվորթ

Ուիլյամ Վորդսվորթ (անգլ.՝ William Wordsworth, ապրիլի 7, 1770(1770-04-07)[…], Քոքերմաութ, Allerdale, Կումբրիա, Անգլիա, Մեծ Բրիտանիայի թագավորություն - ապրիլի 23, 1850(1850-04-23)[…], Lakes, Հարավային Լեիկլենդ, Կումբրիա, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի բանաստեղծ։
Ուիլյամ Վորդսվորթը Սամուել Քոլրիջի հետ հեղինակել է «Քնարական բալլադաներ» (1798) երկհատոր ժողովածուն։ Գրել է «Պրելյուդիա կամ Բանաստեղծի գիտակցության զարգացում» (1798-1805) ինքնակենսագրական պոեմը, բանաստեղծություններ, սոնետներ, «Զբոսանք» (1814) փիլիսոփայական պոեմը։


== Ծանոթագրություններ ==
1193

1193 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1193 թվականն է, 
XII դարի 93-րդ տարին։


== Ծնունդներ ==
Ալբերտ Մեծ, գերմանացի փիլիսոփա, աստվածաբան, բնագետ, ուղղափառ սխոլաստիկայի ներկայացուցիչ
Թոյբլից

Թոյբլից (գերմ.՝ Teublitz), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 7353 մարդ։ Զբաղեցնում է՝ 38,25 կմ² տարածք։ Պաշտոնական կոդ 09 3 76 170։


== Ծանոթագրություններ ==


== Արտաքին հղումներ ==
Պաշտոնական կայք
Գյոթեբորգ

Գյոթեբորգ (շվեդերեն՝ Göteborg), քաղաք և նավահանգիստ Շվեդիայամ, Կատեգատ նեղուցի ափին։ Բնակչության թվով երկրի երկրորդ քաղաքն է 446,9 հազար բնակչություն (1970)։ Տրանսպորտային կարևոր հանգույց է, Շվեդիայի նավաշինության, ավտոմոբիլաշինության, առանցքակալների արտադրության և նավթավերամշակման հիմնական կենտրոնը։ Զարգացած են նաև էլեկտրատեխնիկական, տեքստիլ և թղթի արդյունաբերությունը։ Ունի համալսարան, պոլիտեխնիկական և առևտրական ինստիտուտներ, թանգարաններ։


== Պատմություն ==
Հիմնադրվել է 17-րդ դարի սկզբին։ Անվանումը (շվեդերեն՝ Göteborg) շվեդերենից թարգմանվում է «գոթական ամրոց»։ Այն առաջացել է Շվեդիայի հարավում մեր թվարկությունից առաջ բնակված գոթեր ցեղի անվանումից։


== Ծանոթագրություններ ==
Վլադիմիր Սենկո

Վլադիմիր Սենկո (ռուս.՝ Владимир Леонович Сенько, օգոստոսի 5, 1946(1946-08-05), Vishkavichy, Aĺšanski Sieĺsaviet, Čašniki District, Վիտեբսկի մարզ, Բելառուսական ԽՍՀ, ԽՍՀՄ), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
1973 թվականից զբաղվել է դիվանագիտական գործունեությամբ։

1973-1988 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1988-1991 թվականներին՝ Լեհաստանում ԽՍՀՄ դեսպանատան խորհրդական։
1991-1992 թվականներին՝ Բելառուսի Հանրապետության արտաքին գործերի նախարարի տեղակալ։
1992-1994 թվականներին՝ Լեհաստանում Բելառուսի Հանրապետության արտակարգ և լիազոր դեսպան
1994 թվականին՝ Մեծ Բրիտանիայում Բելառուսի Հանրապետության արտակարգ և լիազոր դեսպան։
1994 թվականի հուլիսի 22-ից Բելառուսի Հանրապետության արտաքին գործերի նախարար։
1997 թվականից Ֆրանսիայում, Իսպանիայում և Պորտուգալիա Բելառուսի Հանրապետության արտակարգ և լիազոր դեսպան։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Արտաքին հղումներ ==
Սենկո Վլադիմիր Լեոնովիչի կրճատ կենսագրությունը
Քեքառլու

Քեքառլու, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մանազկերտ գյուղաքաղաքից 24 կմ հարավ-արևմուտք Խաչվա լճից հարավ-արևմուտք՝ սարահարթի վրա։


== Պատմություն ==
Գյուղեը թուրքերի կողմից ավերվել է, իսկ բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XIX դարի վերջին ուներ 80-90 տուն հայ բնակիչ։ 1909 թ.-ին ուներ 100 տուն հայ և 35 տուն քուրդ բնակիչ։


== Տնտեսություն ==
Բնակչության հիմնական զբաղմունքը հացահատիկի մշակությունն էր։


== Պատմամշակութային կառույցներ ==
Քեքառլուն ուներ հայկական եկեղեցի։


== Հասարակական կառույցներ ==
Գարեգին Սրվանձտյանի ջանքերով 1870 թ.-ին գյուղում բացվել էր դպրոց, որտեղ սովորում էին 36 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ավդոն (գյուղ, Ուֆիմսկի շրջան)

Ավդոն (ռուս.՝ Авдон, բաշկիրերեն՝ Авдон), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 5056 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փաթի Սմիթ

Պատրիցիա Լի Սմիթ (անգլ.՝ Patricia Lee Smith, դեկտեմբերի 30, 1946(1946-12-30)[…], Չիկագո, Իլինոյս և ԱՄՆ), ամերիկացի երգչուհի և բանաստեղծուհի։ Պաթի Սմիթին ընդունված է կոչել «փանկ ռոքի կնաքամայր», մասամբ ի շնորհիվ նրա «Horses» անդրանիկ ալբոմի, որը կարևոր դեր խաղաց այս ժանրի ձևավորման մեջ։ Փաթի Սմիթի ամենաճանաչված երգը՝«Because the Night»-ը գրվեց Բրյուս Սպրինգսթինի հետ համատեղ և բարձրացավ Billboard Hot 100 շքերթի քսանյակ։ 2005 թվական Սմիթը պարգևատրվեց արվեստների և գրականության ֆրանսիական շքանշանով, իսկ 2007 թվականին նրա անունը մտավ Ռոքնռոլի փառքի սրահ։


== Վաղ տարիներ ==
Պատրիցիա Լի Սմիթը ծնվել է 1946 թվականի դեկտեմբերի 30-ին Չիկագոյում։ 1949 թվականին Սմիթի ծնողները տեղափոխվել էին Ֆինլանդիա, որից հետո՝ 1957 թվականին տեղափոխվեցին Նյու Յորքի հարավում գտնվող Վուդբերի ոչ այդքան մեծ քաղաք։ Մայրը՝ Բավերլին, եղել է ջազային երգչուհի և մատուցողուհի, իսկ հայրը՝ Հրանտը աշխատել է գործարանում։ Ընտանիքում մեծանում էին ևս երեք երեխաներ՝ Լինդան, Թոդդը և Քիմբերլի. Փաթի եղել է ընտանիքի ավագ երեխան։ Չհասկացվելով դպրոցում, նա փրկություն է գտնում Արթուր Ռեմբոյի պոեզիայում, գրքերում, որոնք գրվել են բիթ-սերնդի գրողների կողմից և այնպիսի արվեստագետների երգերում, ինչպիսիք են Ջիմի Հենդրիքսը, The Rolling Stones-ը, The Doors, և, հատկապես, Բոբ Դիլանը։ Ընդունվել էր Հլասսբորոյի պետական քոլեջը, սակայն չպլանավորված հղիության պատճառով ստիպված էր թողնել այն։ Դրանից հետո նա իր երեխային տվել էր որդեգրման, որից հետո աշխատանք է գտել գործարանի հավաքման կոնվեյերում։ Այստեղ նա աշխատել է այնքան գումար, որքան նրան պետք էր, որպեսզի տեղափոխվի Նյու Յորք։


== Ծանոթագրություններ ==